Diari Oficial de la Generalitat Valenciana


Sumari del DOGV 7422, del 12-12-2014 (2014/11252)

RESOLUCIÓ de 28 de novembre de 2014, del president de l'Agència Valenciana del Turisme, per la qual es convoquen les ajudes 2015 de l'Agència dirigides a les entitats locals de la Comunitat Valenciana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11268


Data del document
:   28-11-2014

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 28 de novembre de 2014, del president de l'Agència Valenciana del Turisme, per la qual es convoquen les ajudes 2015 de l'Agència dirigides a les entitats locals de la Comunitat Valenciana. [2014/11398]  
El turisme constituïx un sector estratègic en l'economia de la Comunitat Valenciana, com ho demostra la seua aportació al producte interior brut regional, a la generació d'ocupació i a la diversificació sectorial i geogràfica del teixit empresarial.  
Tot això permet reconéixer la capacitat de què gaudix l'activitat turística per a finançar el progrés econòmic de les destinacions especialitzades en esta activitat.  
En este sentit, les entitats locals de la Comunitat Valenciana fan des de fa anys esforços dirigits a modernitzar i diversificar la seua oferta i a incrementar la seua competitivitat com a destinacions turístiques.  
  
Per a contribuir a aconseguir estos objectius i assegurar la competitivitat de la Comunitat Valenciana com a destinació turística de referència, la Generalitat va elaborar, en coordinació amb la resta d'agents implicats, el Pla Estratègic Global del Turisme de la Comunitat Valenciana 2010-2020. Este pla conté programes tendents a potenciar la col·laboració amb les entitats locals des de la perspectiva del foment de la cooperació interadministrativa, millorant la competitivitat del sector i contribuint al desenrotllament sostenible de l'activitat turística en el territori.  
Amb esta finalitat, en l'annex I de la present resolució figuren els programes d'actuació de l'Agència Valenciana del Turisme dirigits a entitats locals de la Comunitat Valenciana, organismes autònoms i ens públics que en depenguen per a l'any 2015. Cada programa inclou les actuacions que s'han d'incentivar, destacant l'impuls a aquelles que contribuïsquen a l'adequació i posada en valor dels recursos turístics i a la difusió i promoció de les destinacions turístiques a través d'accions de comunicació vinculades a esdeveniments i festes declarades d'interés turístic.  
En compliment del que disposa l'article 3.4 del Decret del Consell 147/2007, de 7 de setembre, esta convocatòria ha sigut objecte de l'informe previ a la Direcció General de Projectes i Fons Europeus de la Conselleria d'Hisenda i Administració Pública, i s'ha justificant la no-subjecció de la convocatòria a la política de la competència de la Unió Europea.  
D'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i vista la proposta de data 27 de novembre de 2014, del director de l'Agència Valenciana del Turisme, i de conformitat amb esta, resolc:  
  
Article 1. Objecte  
La present resolució té com a objecte convocar les ajudes de l'Agència Valenciana del Turisme per a l'exercici de 2015 destinades a entitats locals de la Comunitat Valenciana, organismes autònoms i ens públics que en depenguen per als projectes que s'emmarquen en els programes que es detallen en l'annex I d'esta resolució.  
Les actuacions que se subvencionen en el marc de la present convocatòria no podran iniciar-se abans del dia 1 de gener de 2015, i hauran d'haver-se finalitzat en les dates que s'especifiquen per a cada programa.  
  
Article 2. Marc normatiu  
1. Les ajudes convocades per mitjà de la present resolució es concediran d'acord amb el que establix l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i la concessió d'ajudes per l'Agència Valenciana del Turisme, publicada en el Diari Oficial de la Comunitat Valenciana número 7397, del dia 6 de novembre de 2014; amb el Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana; amb la Llei 38/2003, de 17 de novembre, General de Subvencions, així com amb el Reial Decret 887/2006, de 21 de juliol, pel qual s'aprova el reglament de l'esmentada Llei 38/2003.  
2. Les ajudes convocades a través de la present resolució són compatibles amb el mercat comú europeu, perquè no estan subjectes al que disposa l'article 107.1 del Tractat de Funcionament de la Unió Europea, ja que no reunixen tots els requisits acumulatius exigits per este article, atés que es tracta de programes d'ajudes els destinataris de les quals són entitats locals, organismes autònoms i ens públics de l'esfera local, i que tenen com a objectiu donar suport a les activitats no econòmiques realitzades per les dites entitats en l'exercici de les funcions públiques i d'interés general que els són pròpies.  
  
Article 3. Línies pressupostàries  
1. La concessió de les ajudes previstes en la present convocatòria està condicionada a l'existència de crèdit adequat i suficient en el pressupost de l'Agència Valenciana del Turisme per a l'any 2015.  
2. En compliment del que preveu l'article 47.11 del text refós de la Llei d'Hisenda Pública i d'acord amb el que establisca la Llei de Pressupostos de la Generalitat per a l'exercici de 2015, amb destinació a l'Agència Valenciana del Turisme, a través d'una resolució del seu president, es donarà publicitat a les línies de crèdit i a l'import global màxim destinat a la concessió de les ajudes previstes en la present convocatòria.  
3. Les línies de crèdit i l'import global màxim destinat a les ajudes previstes en la present convocatòria són els següents:  
a) Per al programa 1, Pla per a l'adequació i millora de recursos turístics: 972.000 euros amb càrrec a la línia pressupostària SE000913, «Suport per a l'adequació i millora dels recursos turístics», del capítol VII, segons consta en el projecte de pressupostos de la Generalitat per a 2015, amb destinació a l'Agència Valenciana del Turisme.  
b) Per al programa 2, Impuls de la imatge de les destinacions turístiques: 380.000 euros amb càrrec a la línia pressupostària SE000994, «Impuls imatge de les destinacions turístiques», del capítol IV, segons consta en el projecte de pressupostos de la Generalitat per a 2015, amb destinació a l'Agència Valenciana del Turisme.  
  
Article 4. Beneficiaris  
1. Podran acollir-se a estes ajudes els ajuntaments de la Comunitat Valenciana i els organismes autònoms i els ens públics que en depenguen, segons les especificitats establides para cada un dels programes d'ajuda inclosos en l'annex I de la present resolució.  
  
2. No es podrà accedir a les ajudes previstes en esta resolució sense estar al corrent en les obligacions fiscals i amb la Seguretat Social, que en el cas de les entitats locals es consideraran amb caràcter general en els termes establits per l'Orde de la Conselleria d'Economia i Hisenda de 30 de maig de 1996.  
  
Article 5. Sol·licituds d'ajuda i lloc i termini de presentació  
1. Els interessats hauran de presentar una instància de sol·licitud degudament omplida per mitjà del model que figura en l'annex II d'esta resolució, disponible igualment en l'adreça d'Internet: ?http://www.gva.es/downloads/publicados/IN/25038\_BI.pdf?.  
2. Les sol·licituds podran presentar-se en el registre de l'Agència Valenciana del Turisme o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En cas que s'opte per presentar la sol·licitud en una oficina de Correus, haurà de fer-se en un sobre obert perquè siga datada i segellada en la dita oficina abans de ser certificada.  
3. Les sol·licituds podran presentar-se així mateix per via telemàtica, a través de l'adreça d'Internet:  
a) Per al programa 1, Pla per a l'adequació i millora de recursos turístics: ?http://www.gva.es/va/inicio/procedimientos'id\_proc=2688?.  
b) Per al Programa 2, Impuls de la imatge de les destinacions turístiques: ?http://www.gva.es/va/inicio/procedimientos'id\_proc=17154?.  
4. El termini de presentació de sol·licituds començarà l'endemà de la publicació d'esta resolució en el Diari Oficial de la Comunitat Valenciana, i finalitzarà per a cada un dels programes de l'annex I en les dates següents:  
a) Programa 1, Pla per a l'adequació i millora de recursos turístics: el 31 de gener de 2015.  
b) Programa 2, Impuls de la imatge de les destinacions turístiques: el 31 de gener de 2015.  
  
Article 6. Documentació que ha d'acompanyar la instància de sol·licitud  
1. Amb caràcter general, totes les instàncies de sol·licitud d'ajuda hauran d'acompanyar-se de la documentació següent:  
a) Declaració responsable, inclosa en el model de sol·licitud que figura com a annex II d'esta resolució, disponible igualment en ?http://www.gva.es/downloads/publicados/IN/25865\_BI.pdf?, que contindrà el pronunciament exprés sobre les qüestions següents:  
- Que el sol·licitant no esta incurs en les prohibicions establides en l'article 13 de la Llei 38/2003, de 17 de novembre, General de Subvencions, i no és deutor de la Generalitat, ni de qualsevol organisme o entitat seus, per reintegrament de subvencions, així com el compromís de mantindre les dites condicions fins a la finalització del procediment.  
  
- Que el sol·licitant es compromet al compliment de les obligacions dels beneficiaris de subvencions establides en l'article 14 de la Llei 38/2003, de 17 de novembre, General de Subvencions.  
- Que l'òrgan competent de l'entitat sol·licitant ha aprovat l'actuació per a la qual se sol·licita la subvenció i el seu pressupost.  
- Compromís de finançament de la part del pressupost no subvencionada i necessària per al desplegament de l'actuació.  
- Sol·licitud o obtenció d'alguna altra ajuda d'un ens públic o privat per al mateix projecte.  
- Caràcter no compensable de l'IVA corresponent a l'actuació. L'IVA de l'actuació podrà formar part del cost subvencionable sempre que siga suportat efectivament pel beneficiari i no siga compensable o recuperable.  
- Compromís que seran a càrrec del sol·licitant la tramitació, l'obtenció de permisos i llicències, els gastos, els impostos de qualsevol classe, etc., així com, si és el cas, la realització de tots els tràmits de caràcter tècnic i de gestió de projecte que siguen necessaris per a la seua execució, d'acord amb la legislació aplicable.  
- Compromís de notificar a l'Agència Valenciana del Turisme qualsevol modificació que es produïsca en l'actuació que s'ha de realitzar durant la tramitació de l'expedient de subvenció.  
b) Memòria de les actuacions que s'han de realitzar, amb les especificacions requerides en cada programa concret contingut en l'annex I d'esta resolució.  
c) Pressupost relatiu a l'actuació que s'ha de realitzar desglossat per partides de gasto, amb les especificacions requerides en cada programa concret contingut en l'annex I d'esta resolució.  
Els imports de les partides que componen el pressupost hauran de valorar-se a preus de mercat. Els dits imports podran ser revisats per a ajustar la seua valoració, d'acord amb el que establix l'article 33 de la Llei 38/2003, de 17 de novembre, General de Subvencions.  
  
d) Qüestionari relatiu als criteris de valoració corresponent al programa per al qual se sol·licite l'ajuda i degudament omplit per mitjà del model que figura en l'annex II d'esta resolució, disponible igualment en l'adreça d'Internet:  
- Qüestionari per al programa 1, Pla per a l'adequació i millora de recursos turístics: ?http://www.gva.es/downloads/publicados/IN/25852\_BI.pdf?.  
- Qüestionari per al programa 2, Impuls de la imatge de les destinacions turístiques: ?http://www.gva.es/downloads/publicados/IN/25409\_BI.pdf?.  
e) Model de domiciliació bancària, disponible en ?http://www.gva.es/downloads/publicados/IN/07797\_ES.pdf?. En cas que el compte bancari designat estiga donat d'alta en l'Agència Valenciana del Turisme, s'han de confirmar les dades del dit compte en l'imprés de declaració responsable assenyalat en l'apartat a.  
2. A més de la documentació mencionada en l'apartat precedent, i en funció del programa d'ajuda sol·licitat, s'haurà d'aportar la documentació específica que per a cada programa figura en l'annex I de la present resolució.  
3. Quan la sol·licitud no complisca els requisits establits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb esta resolució és exigible, es requerirà, de conformitat amb l'article 71 de l'esmentada Llei 30/1992, de 26 de novembre, l'interessat perquè en el termini de 10 dies hàbils esmene la falta o aporte els documents preceptius, amb la indicació que si no ho fa així, es considerarà que ha desistit de la seua la petició, prèvia resolució, que haurà de ser dictada en els termes que preveu l'article 42 de la dita llei.  
  
  
Article 7. Criteris de valoració de sol·licituds  
1. Les ajudes es concediran en règim de concurrència competitiva, de conformitat amb els criteris de valoració detallats en cada un dels programes que figuren en l'annex I de la present resolució, i mentres hi haja disponibilitat pressupostària adequada i suficient.  
  
Article 8. Tramitació de sol·licituds  
1. L'òrgan instructor de les ajudes acollides a la present resolució serà el Servici de Desenrotllament i Planificació Turística de l'Àrea de Foment de la Competitivitat Turística.  
2. En l'exercici 2014 només es podrà arribar al moment procedimental anterior al de la resolució de concessió.  
3. Tots els actes dictats en l'expedient de gasto anticipat s'entendran condicionats al fet que quan es dicte la resolució de concessió de la subvenció subsistisquen les mateixes circumstàncies de fet i de dret existents en el moment en què es van produir aquells actes.  
4. Una vegada que les sol·licituds hagen sigut objecte d'avaluació i informe per l'òrgan instructor designat en el programa corresponent, d'acord amb els criteris que s'hagen establit en el dit programa, es traslladaran a la comissió d'avaluació d'ajudes, que, després de l'anàlisi del procediment seguit, determinarà l'import de les subvencions d'acord amb la consignació pressupostària que s'establisca per a cada programa.  
5. Establit l'orde de prelació de sol·licituds de major a menor puntuació, s'aplicarà el percentatge d'ajuda que corresponga segons cada programa fins a esgotar la consignació pressupostària. En cas d'empat entre sol·licitants, tindran preferència en l'adjudicació aquells que hagen obtingut una puntuació major en el criteri «caràcter turístic de l'entitat sol·licitant» de cada un dels programes. Si persistix l'empat, es decidirà a favor de l'entitat que haja obtingut més puntuació en el criteri «recurs objecte de l'actuació» en el cas del programa 1, i en el criteri «interés turístic de l'actuació» en el cas del programa 2.  
  
Si realitzat el procés anterior persistix un empat entre diversos sol·licitants, es procedirà a prorratejar el saldo disponible entre els sol·licitants empatats.  
6. En cas que l'import global màxim destinat a la concessió de les ajudes previstes en la present convocatòria siga prou per a atendre totes les sol·licituds presentades, es podrà procedir al prorrateig de l'esmentat import entre els beneficiaris de la subvenció, i no serà necessari establir l'orde de prelació de sol·licituds a què es referix l'apartat anterior.  
  
7. La comissió d'avaluació d'ajudes, a través de la persona titular de la direcció de l'Agència Valenciana del Turisme, elevarà proposta de concessió o denegació d'ajudes al president de l'Agència Valenciana del Turisme, que resoldrà sobre les ajudes.  
8. La comissió d'avaluació d'ajudes tindrà la composició següent:  
  
Presidència: exercirà la presidència la persona que ocupe la direcció de l'Àrea de Foment de la Competitivitat Turística.  
Vocals:  
Exerciran de vocals les persones que exercixen:  
- La direcció del Servici de Desenrotllament i Planificació.  
- La direcció de la Unitat de Competitivitat, que exercirà la Secretaria.  
- La direcció del Servici de Comunicació, Producte i Informació Turística.  
- La direcció del Servici de Programació i Gestió Econòmica  
- La direcció de la Unitat Jurídica i de Contractació.  
En cas de vacant, absència o malaltia dels membres de la comissió, podran ser substituïts per uns altres designats pels titulars d'entre el personal tècnic dels seus departaments respectius.  
Quan per raó de les actuacions que s'han d'avaluar es considere oportú, es podrà convocar tècnics especialistes i assessors en la matèria corresponent.  
Article 9. Resolució de concessió o denegació d'ajudes  
1. Quan la proposta de resolució siga desfavorable o d'inadmissió, serà notificada al sol·licitant, al qual se li donarà el tràmit d'audiència per un termini de 10 dies. Transcorregut el dit termini, la persona titular de la direcció de l'Agència Valenciana del Turisme elevarà la proposta de resolució corresponent al president de l'Agència Valenciana del Turisme, que la resoldrà definitivament.  
2. Les resolucions dictades pel president de l'Agència Valenciana del Turisme posaran fi a la via administrativa, i el seu contingut es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Quan l'elevat nombre de beneficiaris així ho aconselle, la notificació, tant de les propostes de resolució com de les resolucions, podrà ser substituïda per la publicació en el Diari Oficial de la Comunitat Valenciana, de conformitat amb el que establix el punt 2 de l'article 60 de l'esmentada Llei 30/1992, de 26 de novembre.  
4. El termini màxim per a emetre i notificar la resolució serà de sis mesos des de la finalització del termini de presentació de sol·licituds. Si la documentació exigida en cada programa no estiguera completa, el termini es comptaria a partir del dia de la presentació d'aquella.  
Transcorregut el dit termini sense que s'haja resolt ni notificat la resolució, es considerarà desestimada la sol·licitud d'ajuda en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Així mateix, en compliment de les mesures de publicitat contingudes en l'article 18 de la Llei 38/2003, de 17 de novembre, General de Subvencions, l'Agència publicarà en el Diari Oficial de la Comunitat Valenciana la relació de les ajudes atorgades en l'exercici natural, amb l'expressió de la convocatòria, del programa i del crèdit pressupostari a què s'imputen, del beneficiari, de la quantitat concedida i de la finalitat o finalitats de la subvenció.  
  
Article 10. Obligacions dels beneficiaris  
1. Complir totes les obligacions que s'establixen en la Llei 38/2003, de 17 de novembre, General de Subvencions, entre les quals les assenyalades en els articles 13 i 14; en l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i la concessió d'ajudes per l'Agència Valenciana del Turisme, així com en qualsevol altra disposició en vigor aplicable a estes ajudes.  
2. L'incompliment de qualsevol d'estes obligacions podrà donar lloc a la revocació i, si és el cas, al reintegrament de les ajudes percebudes, i a l'exigència de l'interés de demora des del moment del pagament de la subvenció.  
  
Article 11. Publicitat de les ajudes  
En totes les actuacions que siguen beneficiàries de les ajudes convocades per mitjà de la present resolució, haurà de figurar el distintiu en què es fa constar que el projecte ha tingut la col·laboració de l'Agència Valenciana del Turisme, disponible en l'adreça d'Internet: ?http://www.turisme.gva.es/opencms/opencms/turisme/va/contents/subvencion/subvencion.html'tam=?, tal com s'especifique en cada programa.  
  
  
Article 12. Justificació de gastos  
1. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en el programa corresponent i en la resolució de concessió.  
2. La justificació s'efectuarà per mitjà de la presentació de la documentació que s'indica a continuació, a més de la requerida específicament per a cada programa de l'annex I:  
a) Memòria o informe final del projecte executat amb la descripció detallada de les activitats que s'hagen realitzat. La memòria haurà de contindre tota la informació necessària per a justificar satisfactòriament el compliment de les condicions imposades en la present convocatòria i en la resolució de concessió. Així mateix, haurà d'incloure una justificació gràfica de l'actuació que acredite que s'ha realitzat de conformitat amb les especificacions i les condicions establides en la resolució de concessió de l'ajuda.  
b) Factures originals justificatives del gasto realitzat o una còpia compulsada de les factures. Les dites factures hauran d'ajustar-se a l'actuació subvencionada i al pressupost aportat en la sol·licitud d'ajuda. Així mateix, hauran de complir els requisits establits en l'article 6 del Reial Decret 1619/2012, de 30 de novembre, pel qual s'aprova el Reglament que regula les obligacions de facturació (BOE 289, 01.12.2012), especialment allò que preceptua l'article 6.1.f, que establix que les factures hauran d'incloure el desglossament dels preus unitaris de les operacions.  
c) Certificat expedit pel secretari o l'interventor de l'entitat beneficiària, per mitjà de l'imprés que figura en l'annex II d'esta resolució i disponible en l'adreça d'Internet ?http://www.gva.es/downloads/publicados/IN/25840\_BI.pdf?, que acredite el compliment de les condicions imposades en la resolució de concessió i en què conste una relació classificada dels gastos i de les inversions de l'activitat, amb la identificació del proveïdor i del document, el seu import, la data d'emissió, així com de l'acte o l'acord de reconeixement de l'obligació de pagament per l'òrgan competent de les factures aportades per a la justificació dels dits gastos, amb la indicació de l'aplicació econòmica del pressupost municipal en què s'ha contret el gasto.  
  
d) Si l'execució del projecte la realitza la mateixa entitat beneficiària, un certificat del secretari o l'interventor en què es detallen les persones, els mesos i el cost a càrrec de l'entitat, amb la indicació del percentatge que és imputable a la realització de l'actuació objecte del conveni, així com còpies compulsades de les nòmines corresponents.  
e) Certificat del secretari de l'entitat beneficiària que acredite que en la contractació de l'actuació objecte d'ajuda s'han seguit els procediments establits en la normativa aplicable en matèria de contractació pública (RD Legislatiu 3/2011, de 14 de novembre, pel qual s'aprova el text refós de la Llei de Contractes el Sector Públic, i RD 817/2009, de 8 de maig).  
f) Declaració responsable sobre l'obtenció d'alguna altra ajuda d'un ens públic o privat per a la mateixa actuació, en cas que es produïsca una variació respecte a la declaració aportada amb la sol·licitud, amb la indicació de l'organisme concedent i de l'import de l'ajuda.  
  
g) En cas que el projecte afecte elements patrimonials declarats Bé d'Interés Cultural (BIC) O Bé de Rellevància Local (BRL), s'aportarà un certificat acreditatiu de que el projecte ha sigut autoritzat per la conselleria competent en matèria de patrimoni cultural.  
  
h) Material gràfic en què figure el distintiu en què es fa constar que el projecte ha tingut la col·laboració de l'Agència Valenciana del Turisme, tal com establix l'article 11 d'esta resolució.  
  
i) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les actuacions subvencionades i la seua adequació a la finalitat per a la qual es va concedir la subvenció.  
3. A l'efecte de la justificació, es considerarà que el gasto subvencionable s'ha realitzat si s'ha arribat a la fase comptable «O» en el pressupost de l'entitat beneficiària, encara que no haja sigut efectivament pagat amb anterioritat a la finalització del període de justificació.  
4. La justificació de l'ajuda s'efectuarà en el termini que s'establisca en la resolució de concessió, que en cap cas serà posterior a les dates següents:  
a) Programa 1, Pla per a l'adequació i millora de recursos turístics: el 30 d'octubre 2015.  
b) Programa 2, Impuls de la imatge de les destinacions turístiques: el 30 octubre de 2015, llevat de les excepcions que puguen establir-se en la resolució de concessió per als esdeveniments o festes que se celebren després de la dita data.  
  
Article 13. Pagament de les ajudes  
1. L'Agència Valenciana del Turisme procedirà al pagament de l'ajuda una vegada que el beneficiari haja executat el projecte o l'actuació i sempre que haja complit les obligacions exigibles.  
2. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que s'haurà de lliurar disminuirà en idèntica proporció, i es produirà la pèrdua parcial del dret al cobrament de la subvenció.  
3. En cas que el cost subvencionable justificat de manera conforme siga inferior a l'import mínim establit en cada programa d'esta resolució perquè l'actuació siga subvencionable, es produirà la perduda total del dret al cobrament de la subvenció concedida.  
4. L'alteració d'algunes de les característiques del projecte o l'activitat aprovats, l'incompliment de condicions i terminis establits en la resolució, la nul·la execució o l'execució parcial de la inversió, la falta o la incompleta justificació de gastos efectivament realitzats i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
Article 14. Control i inspecció  
1. La Conselleria d'Economia, Indústria, Turisme i Ocupació i l'Agència Valenciana del Turisme, per si mateixes, o a través de qualsevol persona o entitat que designen, podran en tot moment efectuar totes les actuacions de comprovació i verificació de la inversió o realització de l'actuació objecte d'ajuda que estimen necessàries.  
2. El beneficiari i els tercers relacionats amb l'objecte de la subvenció o la seua justificació estaran així mateix obligats a sotmetre's a les actuacions de control financer dels òrgans de fiscalització de la Generalitat Valenciana en relació amb les subvencions o ajudes concedides.  
  
  
Article 15. Facultat per a dictar instruccions  
Es faculta la persona titular de la direcció de l'Agència Valenciana del Turisme per a dictar les disposicions i adoptar les mesures que considere oportunes per al desplegament i l'aplicació del que disposa la present resolució.  
Contra la present resolució, que posa fi a la via administrativa, podrà interposar-se un recurs contenciós administratiu davant del jutjats contenciosos administratius en el termini de dos mesos comptats des de l'endemà de ser publicada, i, potestativament, podrà interposar-se un recurs de reposició davant del president de l'Agència Valenciana del Turisme en el termini d'un mes a comptar de l'endemà de ser publicada; tot això, de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de novembre de 2014.- El president de l'Agència Valenciana del Turisme: Máximo Buch Torralva.  
  
  
ANNEX I  
  
Programa 1: Pla per a l'adequació i millora de recursos turístics  
  
Objecte  
Suport a projectes d'inversió que suposen una millora competitiva de les destinacions turístiques de la Comunitat Valenciana, a través de la modernització, la millora i la posada en valor turístic dels seus recursos.  
  
Beneficiaris  
Ajuntaments, organismes autònoms i ens públics que en depenguen.  
  
Només es podrà presentar una sol·licitud per sol·licitant i per a una única actuació.  
  
Actuacions subvencionables  
1. Les ajudes aniran destinades a finançar els projectes d'inversió que es detallen a continuació:  
a) Inversió en equipament d'espais d'ús turístic del litoral o de l'interior de la Comunitat Valenciana, zones recreatives, paisatgístiques i naturals d'interés turístic.  
b) Interpretació turística dels recursos per mitjà de la instal·lació in situ de panells o cartells explicatius, plaques amb codis QR, material audiovisual i multimèdia, pantalles tàctils, audioguies, utilització de sistemes basats en les noves tecnologies de la informació i comunicació, com ara dispositius de tauletes multimèdia amb finalitat de suport de guies i informació sobre el recurs, dispositius GPS per a senyalització i localització de recursos, o realització d'itineraris, aplicacions per a telefonia mòbil la finalitat de les quals siga l'accés a la informació sobre recursos turístics.  
c) Adequació de les condicions d'ús turístic dels recursos per persones discapacitades per mitjà d'equipaments específicament dissenyats per al seu ús per este col·lectiu, com ara instal·lació de rampes, plataformes elevadores, eliminació d'obstacles, equipament multimèdia específic, maquetes i models a escala, sistemes interpretatius adaptats per a disminuïts sensorials, etc.  
d) Projectes de senyalització turística de recursos, direccional o de situació. La senyalització podrà comprendre un sol recurs o integrar diversos recursos del municipi en un únic projecte.  
e) Creació de productes turístics, entenent per tal actuació la de posar en valor turístic un recurs que, en el seu estat actual, no siga susceptible d'ús per la demanda turística. Els productes turístics podran estar basats en recursos naturals, com senders guiats, senders ecoturístics, observatoris d'avifauna, o culturals com rutes per a promoure la interpretació del patrimoni, desenrotllament del producte turístic industrial o itineraris temàtics.  
Les actuacions subvencionables podran ser executades a partir de l'1 de gener de 2015.  
2. En cas que el projecte afecte elements patrimonials declarats bé d'interés cultural, haurà de ser autoritzat per la consellería competent en matèria de patrimoni cultural i haurà d'haver sol·licitat esta autorització en el moment de presentar la documentació requerida per a este programa.  
3. En compliment de les obligacions de publicitat establides en la present convocatòria, s'instal·larà una placa en el lloc de l'actuació en què figure el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'Internet: ?http://www.turisme.gva.es/opencms/opencms/turisme/va/contents/subvencion/subvencion.html'tam=?.  
  
Costos subvencionables i intensitat de les ajudes  
1. Formaran part del cost subvencionable:  
a) Les partides del projecte que responguen als conceptes següents:  
  
- Obra vinculada al projecte.  
- Equipament i instal·lacions vinculades al projecte.  
- Honoraris de redacció del projecte i direcció facultativa de l'actuació.  
El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
b) L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. No resultaran subvencionables:  
a) Les actuacions que no tinguen com a finalitat principal i directa la creació, millora, adequació o adaptació turística de recursos, com ara obres d'urbanització de carrers o zones de municipis, equipament de mobiliari urbà, enllumenat.  
b) Els projectes destinats a poliesportius, centres culturals o altres d'anàlegs que, encara que milloren les infraestructures del municipi, no tinguen una adscripció finalista principal i directa de creació o posada en valor d'un recurs turístic.  
c) Les actuacions que suposen la creació, millora o reforma d'establiments d'allotjament o restauració, encara que siguen de titularitat municipal.  
d) Els treballs o estudis previs a la redacció del projecte, com ara tasques de camp, georeferenciació, anàlisi i inventari de recursos turístics o altres de naturalesa anàloga.  
e) Els projectes el cost subvencionable dels quals siga inferior a 3.000 euros.  
3. La quantia de la subvenció consistirà en un percentatge del 50 per cent del cost subvencionable, sense perjuí del que establix l'article 8.5 de la present resolució per al cas que es produïsquen empats en l'orde de prelació que s'establisca.  
4. L'import de la subvenció no superarà els 50.000 euros per sol·licitud.  
  
Documentació específica a aportar amb la sol·licitud de l'ajuda  
A més del que s'exigix amb caràcter general en l'article 6 de la present resolució, s'haurà de presentar:  
1. Memòria descriptiva de l'actuació, que haurà d'incloure:  
a) Descripció detallada de l'actuació a realitzar.  
b) Programa d'actuació en què conste l'execució del projecte.  
c) Croquis d'ubicació i plànol general de conjunt.  
d) Dossier fotogràfic del recurs o recursos sobre els quals s'actua.  
e) Quan siga procedent, estudi d'impacte mediambiental.  
2. Pressupost desglossat per partides de gasto, amb especificació del nombre i naturalesa d'elements a instal·lar o adquirir i el seu cost unitari.  
3. En cas que el projecte afecte elements patrimonials declarats bé d'interés cultural, s'aportarà declaració responsable de l'òrgan competent d'haver sol·licitat l'autorització del projecte a la consellería que té les competències en matèria de patrimoni cultural.  
  
A més de la informació i documentació assenyalada se'n podrà requerir qualsevol altra que es considere necessària per a la tramitació de la sol·licitud.  
  
Criteris de valoració de sol·licituds  
Les ajudes es concediran en règim de concurrència competitiva. Per a la valoració dels projectes s'assignarà una puntuació a cada sol·licitud tenint en compte els criteris que es detallen a continuació.  
El beneficiari haurà de reunir les condicions que han de complir-se per a obtindre la puntuació corresponent als criteris Caràcter turístic de l'entitat sol·licitant i Recurs objecte de l'actuació en la data de finalització del termini de presentació de sol·licituds, és a dir el 31 de gener de 2015.  
1. Caràcter turístic de l'entitat sol·licitant: fins a 4 punts.  
a) Declaració definitiva com a Municipi Turístic de la Comunitat Valenciana. La puntuació d'este apartat serà com màxim de 3 punts i s'assignaran de la manera següent:  
- En cas que el sol·licitant siga un municipi que compte amb la declaració definitiva de Municipi Turístic de la Comunitat Valenciana, a l'empara del títol III de la Llei 3/1998, de 21 de maig, de Turisme de la Comunitat Valenciana, se li assignaran 3 punts si la declaració va ser tramitada pel supòsit de destinació turística o vacacional i 2 punts si la declaració ha sigut tramitada pel supòsit d'atracció turística.  
  
b) Oficines d'Informació Turística. La puntuació d'este apartat serà com a màxim d'1 punt i s'assignarà de la manera següent:  
- Si existix en l'entitat local sol·licitant una oficina d'informació turística: 1 punt.  
2. Recurs objecte de l'actuació: fins a 3 punts.  
a) Existència de material de difusió: La puntuació d'este apartat serà com a màxim d'1,5 punts. S'assignarà de manera no acumulativa la màxima puntuació que corresponga entre les següents:  
- Si existix, editat per l'entitat sol·licitant, material de difusió específic i exclusiu del recurs, incloent-hi pàgines web: 1,5 punts.  
- Si existix, editat per l'entitat sol·licitant, material de difusió de caràcter general on figure ressenyat el recurs, incloent-hi pàgines web: 0,5 punts.  
b) Grau de protecció/qualitat. La puntuació d'este apartat serà com a màxim d'1,5 punts. S'assignaran atenent els criteris establits en un dels dos subapartats següents i amb caràcter no acumulatiu, en funció de la tipologia del recurs sobre el qual s'actue.  
1) Grau de protecció del recurs. La puntuació serà com a màxim d'1,5 punts i s'assignarà de manera no acumulativa la màxima puntuació que corresponga entre les següents:  
- Si el recurs té la consideració de bé d'interés cultural (BIC), o es troba situat dins dels límits d'un parc natural: 1,5 punts.  
  
- Si el recurs té la consideració de bé de rellevància local (BRL), o compta amb algun tipus de protecció dels previstos en la Llei 11/1994, d'Espais Naturals Protegits de la Comunitat Valenciana: 0,5 punts.  
2) Excel·lència/certificats en platges. La puntuació serà com a màxim d'1,5 punts i s'assignarà de manera no acumulativa la màxima puntuació que corresponga entre les següents:  
- Platges que tinguen en vigor tres certificats reconeguts per Qualitur Club sempre que siguen d'àmbit distint, és a dir, un certificat en qualitat (d'acord amb la norma WGE 5549 o la norma UNE 187.001), un certificat en gestió ambiental (d'acord amb la norma ISO 14122 o el Reglament EMA) i un certificat en accessibilitat (d'acord amb la norma UNE 170001): 1,5 punts.  
- Platges que tinguen en vigor dos certificats d'àmbits distints (qualitat-medi ambient, qualitat-accessibilitat o medi ambient-accessibilitat) d'acord amb els models reconeguts per Qualitur Club i esmentats anteriorment: 1 punt.  
- Platges que tinguen en vigor un únic certificat reconegut per Qualitur Club i esmentats anteriorment: 0,5 punts.  
3. Naturalesa i abast de l'actuació: fins a 3 punts.  
La puntuació d'este criteri serà la que resulte de la valoració dels aspectes que a continuació s'assenyalen para cada un dels tipus d'actuacions:  
a) Inversió en equipament d'espais d'ús turístic, zones recreatives, paisatgístiques i naturals d'interés turístic: atenent el caràcter innovador del projecte, la seua contribució a la sostenibilitat del medi, l'impacte sobre el municipi i l'entorn, se li assignarà una puntuació entre 0 i 3 punts.  
b) Interpretació de recursos turístics. Atenent el caràcter innovador del projecte, la inclusió de noves tecnologies, la seua escassetat en l'oferta turística de la Comunitat Valenciana i el seu caràcter integral, se li assignarà una puntuació entre 0 i 3 punts.  
c) Adequació de les condicions d'ús dels recursos turístics per a persones discapacitades: segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala i semblants, se li assignarà una puntuació entre 0 i 3 punts.  
d) Projectes de senyalització turística, direccional o de situació: segons que el projecte de senyalització afecte un o més recursos turístics o bé es tracte d'un projecte integral de senyalització de rutes temàtiques, sendes o semblant, se li assignarà una puntuació entre 0 i 3 punts.  
  
e) Creació de productes i recursos turístics. Atenent el caràcter innovador del projecte i la seua escassetat en l'oferta turística de la Comunitat Valenciana, que es tracte d'un projecte integral, això és que incloga senyalització, interpretació, visites guiades, divulgació i en general altres actuacions de posada en valor, se li assignarà una puntuació entre 0 i 3 punts.  
La puntuació màxima que es pot obtindre és de 10 punts.  
  
  
  
Programa 2: Impuls de la imatge de les destinacions turístiques  
  
Objecte  
Suport a les campanyes de publicitat per a la promoció i difusió de les festes declarades d'interés turístic internacional, nacional i autonòmic, així com a esdeveniments, que se celebren durant 2015 a la Comunitat Valenciana, vinculats a productes turístics de tipus cultural, naturalesa, gastronòmic, esportiu i oci, que constituïsquen un vehicle a la promoció nacional i/o internacional d'una destinació turística.  
  
Beneficiaris  
Ajuntaments, organismes autònoms i ens públics que en depenguen.  
  
Cada interessat podrà presentar un màxim de dos sol·licituds, cada una d'estes per a un projecte distint.  
  
Actuacions subvencionables  
1. Les ajudes aniran destinades a finançar les actuacions que es detallen a continuació:  
a) Campanyes de publicitat en mitjans de comunicació en línia i fora de línia.  
b) Altres suports de difusió.  
c) Gastos d'organització de la festa o l'esdeveniment.  
D'acord amb l'objecte del programa, les actuacions detallades anteriorment perquè siguen objecte de subvenció hauran de complir la condició d'estar vinculades a les festes declarades d'interés turístic internacional, nacional i autonòmic, així com a esdeveniments vinculats a productes turístics de tipus cultural, natural, gastronòmic, esportiu i oci que se celebren a la Comunitat Valenciana.  
Les actuacions subvencionables seran les que es realitzen entre l'1 de gener i el 31 de desembre de 2015.  
2. En tots els suports de comunicació haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'Internet ?http://www.turisme.gva.es/opencms/opencms/turisme/va/contents/subvencion/subvencion.html'tam=?.  
  
Cost subvencionable i intensitat de les ajudes  
1. Formaren part del cost subvencionable:  
a) Campanyes de publicitat:  
- Costos relatius a la creativitat i producció de suports de comunicació gràfics (redacció de textos, fotografies, mapes, fotomecànica, arts finals i impressió de fullets i cartelleria) i audiovisuals (filmació d'espots, vídeos, locució i gravació de falques radiofòniques), producció de peces publicitàries per a Internet (bàners i altres formats).  
  
- Costos relatius a la planificació i compra de mitjans i espais publicitaris (anuncis en televisió, mitjans escrits, ràdio i Internet) de les campanyes de publicitat de qualsevol àmbit.  
b) Altres suports de difusió: fullets díptics, tríptics, cartells, tanques, pancartes i altres grans formats, que formen part de les campanyes de publicitat o com a suports singulars de difusió de la festa o esdeveniment.  
c) Gastos derivats de l'organització de la festa o de l'esdeveniment relatius a lloguer d'espais, muntatge d'instal·lacions i lloguer d'equips. Els gastos admesos en este concepte no podran representar més d'un 20 per cent del cost subvencionable.  
2. No resultaran subvencionables:  
a) Els gastos de transport, dietes o desplaçaments.  
b) Els gastos derivats de viatges de familiarització, servici d'àpats o atencions a invitats.  
c) La contractació de servicis d'animació o personal de suport.  
3. No seran subvencionables aquells projectes el cost subvencionable dels quals siga inferior a 3.000 euros.  
4. La quantia de la subvenció serà la quantitat que resulte d'aplicar sobre el cost subvencionable el percentatge de subvenció que corresponga segons el barem que s'establix a continuació, considerant el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 10.000 habitants, es concedirà fins a un 70 per cent del cost subvencionable.  
- En municipis de 10.001 a 50.000 habitants, es concedirà fins a un 60 per cent del cost subvencionable.  
- En municipis de més de 50.000 habitants, es concedirà fins a un 50 per cent del cost subvencionable.  
5. L'import de la subvenció no superarà els 30.000 euros per entitat sol·licitant.  
  
Documentació específica a aportar amb la sol·licitud de l'ajuda  
A més del que s'ha exigit amb caràcter general en l'article 6 de la present convocatòria, s'haurà de presentar:  
1) Memòria descriptiva de l'actuació a desenrotllar, especificant la repercussió del projecte per a la destinació des del punt de vista turístic. Nombre d'edicions celebrades i dades del certamen anterior, si n'hi ha: repercussió en premsa, assistents, suports utilitzats, repercussió en el municipi, beneficis obtinguts des del punt de vista de l'impuls a eixa destinació.  
2) Pressupost d'execució: el pressupost de l'actuació haurà d'anar desglossat per partides de gasto, i en este s'especificaran per separat, com a mínim, els costos corresponents a les diferents actuacions que es detallen en el punt 1 de l'apartat «Costos subvencionables i intensitat de les ajudes» del present programa.  
A més de la informació i documentació assenyalada, es podrà requerir qualsevol altra que es considere necessària per a la tramitació de la sol·licitud.  
  
Criteris de valoració de sol·licituds  
Les ajudes es concediran en règim de concurrència competitiva. Per a la valoració dels projectes s'assignarà una puntuació a cada sol·licitud tenint en compte els criteris que a continuació es detallen.  
El beneficiari haurà de reunir les condicions que han de complir-se per a obtindre la puntuació corresponent al criteri «Caràcter turístic de l'entitat sol·licitant» en la data de finalització del termini de presentació de sol·licituds, és a dir, el 31 de gener de 2015.  
1. Caràcter turístic de l'entitat sol·licitant. En cas que el sol·licitant, ajuntament o ens dependents siga un municipi que compte amb la declaració de municipi turístic de la Comunitat Valenciana, a l'empara del títol III de la Llei 3/1998, de 21 de maig, de Turisme de la Comunitat Valenciana, se li assignarà un 1 punt.  
2. Interés turístic de l'actuació: fins a 6 punts.  
a) Dades del certamen anterior: repercussió en premsa, assistents, suports utilitzats, repercussió en el municipi, beneficis obtinguts des del punt de vista de l'impuls a eixa destinació: fins a 1 punt.  
b) Grau de desenrotllament i maduresa del projecte per al qual se sol·licita ajuda: previsió de resultats i repercussió del projecte per a la destinació; concreció i detall del projecte; vinculació a l'estratègia i planificació turística de la destinació: fins a 2 punts.  
c) Pla de mitjans de la campanya de publicitat:  
Accions fora de línia específiques per a la promoció de l'esdeveniment o la festa:  
- Insercions o reportatges publicitaris en revistes nacionals o internacionals.  
- Insercions o reportatges publicitaris en premsa generalista nacional o internacional.  
- Programació en ràdio: emissores/cadenes, nombre de falques i calendari.  
- Programació d'emissió d'espots per cadenes de televisió: cadenes, nombre d'espots i calendari.  
Accions en línia específiques per a la promoció de l'esdeveniment o la festa:  
- Pàgina web pròpia de l'esdeveniment o aparició en la web de l'entitat sol·licitant.  
- Mitjà social: presència en xarxes socials.  
- Publicitat en línia: bàners i altres formats.  
Altres suports de difusió:  
- Fullet, guia i catàleg en castellà i altres idiomes.  
- Tanques, pancartes, grans formats i altres.  
Este apartat es valorarà amb un màxim de 3 punts.  
3. Naturalesa de l'actuació: fins a 3 punts.  
a) En el cas de les festes, segons la declaració d'interés turístic de què disposen, es valorarà d'acord amb el criteri següent:  
- Festes declarades d'interés turístic internacional: 3 punts.  
- Festes declarades d'interés turístic nacional: 2 punts.  
- Festes declarades d'interés autonòmic: 1 punt.  
b) En el cas d'esdeveniments vinculats a productes turístics de tipus cultural, natural, gastronòmic, esportiu i oci, es valorarà d'acord amb l'antiguitat i consolidació de l'esdeveniment en la destinació turística:  
- Si en 2015 té lloc la 1a o 2a edició: 1 punt.  
- Si en 2015 té lloc la 3a, 4a o 5a edició: 2 punts.  
- Si en 2015 té lloc almenys la 6a edició: 3 punts.  
La puntuació màxima que es pot obtindre és de 10 punts.